Як адзначае Віктар Нічыпарук, на працягу конкурсу пад увагу браўся цэлы шэраг крытэрыяў – ацэнка праходзіла па 64 пунктах. Кобрынскі ліцэй дасягнуў найбольшых поспехаў у выхаваўчай рабоце, арганізацыі работы па прафілактыцы злачынстваў і правапарушэнняў, выкананні плана прыёму навучэнцаў, адзначалася высокая кваліфікацыя выпускнікоў, актыўны ўдзел ў спартыўных мерапрыемствах і конкурсах мастацкай самадзейнасці і іншае. Адным словам, тут выхоўваюць шматгранных асоб, якія, няма сумненняў, знойдуць сваё месца ў грамадстве. Застаецца толькі пажадаць выхаванцам ліцэя поспехаў у самастойным жыцці, а іх педагогам – вялікага творчага натхнення.